钦定古今图书集成/明伦汇编/氏族典/第257卷 > 王欢
## 钦定古今图书集成/明伦汇编/氏族典/第257卷 > 王欢

按《晋书王欢传》：“欢字君厚，乐陵人也。安贫乐道，专精
耽学，不营产业，常丐食诵《诗》，虽家无斗储，意怡如也。
其妻患之，或焚毁其书而求改嫁，欢笑而谓之曰：‘卿
不闻朱买臣妻邪’？时闻者多哂之。欢守志弥固，遂为
通儒。至慕容𬀩袭伪号，署为国子博士，亲就受经，迁
祭酒。及𬀩为苻坚所灭，欢死于长安。”